DA
7.6.2023
Den Europæiske Unions Tidende
L 147/17
(80)
I betragtning af EU-erhvervsgrenens salgspriser bemærkede Kommissionen, at en del af EU-produktionen (navnlig produceret af GrafTech Iberica og GrafTech France), der tegner sig for ca. 50 % af det samlede EU-salg og den samlede EU-produktion, i en vis grad var midlertidigt beskyttet mod direkte konkurrence på markedet, mens den anden del (de to andre stikprøveudtagne EU-producenter) var direkte udsat for dumpingimporten fra Indien.
(81)
Denne situation skyldtes eksistensen af langfristede kontrakter, der omfattede salg af GES fra GrafTech Iberica.
Disse langfristede kontrakter blev indgået i kølvandet på en periode med usædvanligt høje priser i årene 2017-2018.
Disse kontrakter er »take or pay«-købsaftaler med et garanteret niveau af levering til faste priser, og køberen forpligtede sig til at købe de aftalte mængder til forud fastsatte priser i henhold til forskellige aftalemæssige rettigheder og forpligtelser.
Disse kontrakters varigheder var på tre til fem år.
Det viste sig, at en meget stor del af GrafTech Iberica's salg i den nuværende undersøgelsesperiode blev foretaget i henhold til disse langfristede kontrakter.
Undersøgelsen viste ikke, at andre EU-producenter ville være omfattet af lignende langfristede kontrakter i den betragtede periode.
Set i lyset af de langfristede kontrakters begrænsede varighed bemærkede Kommissionen, at virkningerne af kontrakterne er af midlertidig karakter.
(82)
Disse langfristede kontrakter stammer fra perioden med høj prisvolatilitet i årene 2017-2018, der strakte sig frem til 2019.
I disse år steg priserne på grafitelektroder betydeligt på verdensplan.
Dette skyldtes mange faktorer, herunder øget global efterspørgsel.
Hovedårsagen til den stigning i efterspørgslen, som EU-erhvervsgrenen henviser til, var det globale skift i stålindustrien fra højovne til lysbueovne, som anvender grafitelektroder.
Som forklaret i betragtning 79 medførte den nye konkurrence om jordoliekoks (det vigtigste råmateriale til fremstilling af grafitelektroder) med lithium-ion-batteriindustrien desuden en stigning i råvareomkostningerne, som bidrog til prisudsvingene.
For at løse dette problem med prisvolatilitet blev de langfristede kontrakter om levering af den undersøgte vare fra GrafTech Iberica forhandlet med en varighed på mellem tre og fem år.
Målet var at opnå mere stabile priser til gengæld for en stabil forsyning efter kundernes ønske.
(83)
Takket være de eksisterende langfristede kontrakter kunne GrafTech Iberica's salg foretages ved et stabilt prisniveau ([25-50] % over den gennemsnitlige enhedssalgspris i Unionen) i den nuværende undersøgelsesperiode trods det generelle prisfald, som den resterende del af EU-erhvervsgrenen ikke var omfattet af gennem langfristede kontrakter.
På baggrund af tilgængelige oplysninger, såsom salgsmængden af den undersøgte vare, som ikke faldt ind under de langfristede kontrakter, og som ikke blev solgt af GrafTech Iberica, samt de andre to stikprøveudtagne EU-producenters salg, skønnede Kommissionen, at gennemsnitsprisen på det marked, som ikke var omfattet af vilkårene i de langfristede kontrakter, var ca. [25-50] % lavere end de gennemsnitlige enhedssalgspriser i Unionen på det samlede marked.
Den gennemsnitlige EU-salgspris i den nuværende undersøgelsesperiode afspejler derfor ikke nøjagtigt den konkurrenceprægede prissituation på EU-markedet, som blev væsentligt påvirket af lavprisimport og dumpingimport fra både Indien og Kina.
5.4.3.2.
Arbejdskraftomkostninger (84)
De gennemsnitlige arbejdskraftomkostninger hos de stikprøveudtagne EU-producenter udviklede sig i den betragtede periode som følger: Tabel 9 Gennemsnitlige arbejdskraftomkostninger pr. ansat 2018
2019
2020
Den nuværende undersøgelsesperiode
Gennemsnitlige arbejdskraftomkostninger pr. ansat (EUR)
91 856
87 714
84 993
87 519
Indeks
100
95
93
95
Kilde: Besvarelser af spørgeskemaer fra de stikprøveudtagne EU-producenter.
(85)
De gennemsnitlige arbejdskraftomkostninger faldt en smule i den betragtede periode.
Samlet set steg de gennemsnitlige arbejdskraftomkostninger pr. ansat med 5 %.
Denne tendens blev hovedsagelig påvirket af det begrænsede fald i beskæftigelsestallene, jf. betragtning 74.